stanford-oval/wikipedia huggingface dataset:
Ansionlahti
Historiaa

Vuoden 1855−1856 Kalmbergin kartastossa näkyy, kuinka etelämpänä sijaitseva Pappilanselkä ja Koljonselkä ovat rantaviivaltaan erilaiset. Kun lisäksi tiedetään, että ennen kartan piirtämistä romahti Kaivannon kanavan patorakennelma vuonna 1830, on silloin Längelmäveden pinta laskenut noin kaksi metriä. Ansionlahti täytynyt aiemmin olla lammen sijasta Oriselän lahti, joka on myöhemmin maatunut lammeksi.
Vuoden 1956 peruskartassa aivan kaikkea maata lammen ympäriltä ei vielä ollut raivattu peltomaaksi. Lampi oli kuitenkin joutunut kokonaan peltojen ympäröimäksi vuoden 1977 kartassa.
Makrokylindrus lomakinae

| Makrokylindrus lomakinae> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Cumacea
Heimo::  Diastylidae
Suku::  Makrokylindrus
Laji::  lomakinae
Kaksiosainen nimi
 Makrokylindrus lomakinae  (Băcescu, 1962) 
Katso myös
   Makrokylindrus lomakinae Wikispeciesissä  
Infobox OKNimi-testi OK: 
Makrokylindrus lomakinae on kuuppaäyriäisiin  kuuluva äyriäislaji, yksi Makrokylindrus-suvun 76 lajista.
Antwerp Giants

| Antwerp Giants |
| --- | --- |
Liiga:  BLB
Perustettu:  1995
Areena:  Lotto Arena
Kotipaikka:  Antwerpen, Belgia
Mestaruudet:   1× Belgian mestaruus  1× Belgian cup 
Kotisivu:  antwerpgiants.be
Antwerp Giants on belgialainen koripalloseura Antwerpenin kaupungista.
Giants perustettiin vuonna 1995 nimellä Racing Basket Antwerpen. Se on tunnettu historiansa aikana useilla eri (sponsori)nimillä kuten vuonna 2011 käyttöön otetulla Port of Antwerp Giants -nimellä. Joukkue on osallistunut useasti eurooppalaisiin seurakilpailuihin. Kaudella 2015–2016 se osallistui Fiba Europe Cupiin. Giants on voittanut Belgian mestaruuden vuonna 2000 ja Belgian cup-mestaruuden vuonna 2007.
Seurassa pelanneita

Salah Mejri
Kyle Fogg
Bryan Hopkins
/ Sébastien Bellin
Aiheesta muualla

Joukkue eurobasket.com-sivustolla (englanniksi)
Seuran verkkosivut (Arkistoitu – Internet Archive) (hollanniksi)
Makroglossia

Makroglossia
Makroglossia on oire, joka ilmenee kielen suhteettoman suurena kokona suuhun nähden. Se voi olla monien sairauksien tai oireyhtymien piirre ja on yleisempi lapsuudessa kuin aikuisiällä. Makroglossia aiheuttaa tyypillisimmin kyvyttömyyden saada kieli mahtumaan kokonaan suun sisälle. Muita oireita voivat olla hengityksen poikkeavuudet (stridor, stertor), dysfagia, kuolaaminen ja puhevaikeudet.
Hyvin harvinaisissa tapauksissa ihmisellä voi olla synnynnäinen makroglossia, joka ilmenee erillisenä mistään sairaudesta tai oireyhtymästä. Geneettiseen Beckwith–Wiedemannin oireyhtymään liittyy arviolta 90 %:ssa tapauksista makroglossia. Muista synnynnäisistä häiriöistä esimerkiksi Hurlerin oireyhtymään, Hunterin oireyhtymään tai Downin oireyhtymään voi liittyä makroglossia. Jos makroglossia kehittyy myöhemmin, taustalla saattaa olla amyloidoosi, hypotyreoosi, akromegalia, kurkkumätä tai kasvain, kuten lymfangiooma, hemangiooma tai imusolmukesyöpä. Lisäksi jotkin leikkaukset tai muut hoidot voivat johtaa makroglossiaan.
Lapsilla makroglossia saattaa korjautua itsestään kasvojen luiden kehityksen myötä. Hoitomuotoina saatetaan käyttää esimerkiksi kortikosteroideja, ortodontian menetelmiä, leikkauksia ja puheterapiaa.
Ansioluettelo

Esimerkki ansioluettelosta
Ansioluettelo (eli curriculum vitae, CV) on yleensä työpaikkahakemukseen liitettävä luettelo hakijan aikaisemmista työpaikoista, kouluista, kursseista tms.
Ansioluettelon tarkoitus on antaa mahdollisimman laaja kuva hakijan ominaisuuksista tiiviissä muodossa. Tiivistetyssä muodossa tulisi kertoa kaikki oleellinen henkilöstä ja hänen taustoistaan. Henkilötietojen lisäksi tärkeimmät ansioluettelon osat ovat koulutus, aikaisempi työkokemus sekä kielitaito. Ansioluettelo voi sisältää myös tietoa aikaansaannoksista ja henkilökohtaisista ominaisuuksista. Suomessa myös asevelvollisuuden suorittamisesta voidaan mainita. Jotkut suosittelevat myös työelämässä tarvittavien oleellisten taitojen mainitsemista, kuten ATK-osaaminen. 
CV on suositeltua pitää korkeintaan kaksi sivua pitkänä. Tällöin työnantajan on helppo nähdä olennainen. CV on ainoa liite, joka on tapana liittää työhakemukseen pyytämättäkin. Kaikki muut liitteet lähetetään vain pyydettäessä.
Europassi

Euroopan neuvosto on luonut yhtenäisen ansioluettelopohjan jonka tarkoitus on yhtenäistää opiskelu- ja työnhakuun käytettyjä asiakirjoja. Tarkoituksena on poistaa ansioluetteloiden paikallisia piirteitä ja tehdä kansainvälisten tehtävien haku helpommaksi yhtenäisellä asiakirjalla.  
Ansioluettelo eli CV (curriculum vitae) esittää oleellisen tiedon tiivistetyssä muodossa. Henkilötietojen lisäksi Europass-ansioluetteloon merkitään koulutus, aikaisempi työkokemus sekä sellaiset henkilökohtaiset tiedot ja taidot, jotka ovat karttuneet uran ja elämän aikana, mutta joista ei ole välttämättä saatu todistusta. 
Europassin käytön voi aloittaa täyttämällä Europass-ansioluettelon. Europass-ansioluettelossa voi esittää taitonsa sekä pätevyytensä, ja ansioluetteloon voi liittää myös muita Europass-asiakirjoja.
Ansioluettelo sähköisesti

Internet on tuonut mukanaan uuden tavan käsitellä työhakemuksia ja CV:itä. On yleistä, että työnantajat ottavat ansioluetteloja ja työhakemuksia vastaan vain sähköisessä muodossa. Tämä on muuttanut tapaa, jolla hakemuksia kirjoitetaan, luetaan ja käsitellään. Monet työnhakijat ovat sitä mieltä, että sähköinen hakemus ikään kuin katoaa mustaan aukkoon, eivätkä yritykset yleensä edes ota missään vaiheessa hakijaan yhteyttä. Hakemuksen toimittaminen henkilökohtaisesti saattaa tuntua sosiaalisista ihmisistä paremmalta vaihtoehdolta, mutta se ei tuo työn saannille mitään takeita.
Visuaalinen ansioluettelo

Visuaalisessa ansioluettelossa on ulkonäköön panostettu perinteistä ansioluetteloa enemmän. Visuaalisen ansioluettelon avulla oman osaamisen, sekä työ- ja koulutushistorian voi ilmoittaa perinteistä tekstiä näyttävämmässä muodossa. Visuaalinen ilme on yleensä toteutettu käyttäen esim. logoa, värejä, muotoja ja muita erilaisia design-elementtejä. Sen tarkoituksena on luoda entistä osaavampi ja ammattimaisempi kuva työnhakijasta.
Aiheesta muualla

Kuvia tai muita tiedostoja aiheesta Ansioluettelo Wikimedia Commonsissa
Maanviljelijäin puolue

Maanviljelijäin puolue oli suomalainen talonpoikaispuolue, joka toimi aktiivisesti vuosina 1926-1929.
Maanviljelijäin puolueen perustivat lähinnä parikkalalaiset talonpojat, jotka marssivat Juho Roihan johdolla ulos Jyväskylässä 18.2.1927 pidetystä kokouksesta, jonka enemmistö perusti Talonpoikaiskansan puolueen. Perustajat olivat päättäneet uuden puolueen perustamisesta edellisvuoden lopussa pitämässään kokouksessa. Puolueen ohjelma oli populistinen ja maaseudun vähäosaiseen väestöön vetoava.
Puolue osallistui vuoden 1927 eduskuntavaaleihin asettaen ehdokkaita Viipurin läänin itäisessä vaalipiirissä ja saaden 784 (0,09%) ääntä. Eduskuntavaaleissa 1929 tehtiin vaaliliitto Talonpoikaiskansan puolueen kanssa, mutta menestys jäi entistä vaatimattomammaksi. Maanviljelijäin puolueen organisaatio jäi kehittymättömäksi ja toiminta varsin vähäiseksi.
Līga Dekmeijere

| Līga Dekmeijere |
| --- | --- |

Henkilötiedot
Syntynyt: 21. toukokuuta 1983 (ikä 41)
Kansalaisuus:   Latvia
Tennispelaaja
Pituus:  171 cm
Paino:  65 kg
Kätisyys:  oikea
Palkintorahat:  489 737 USD
Kaksinpeli
Paras sijoitus:  287. (26.8.2002)
Voitot/tappiot:  187–288
Nelinpeli
Paras sijoitus:  54. (5.4.2010)
Turnausvoittoja:  1
Voitot/tappiot:  298–330
Aiheesta muualla
ITF
WTA
Līga Dekmeijere (s. 21. toukokuuta 1983 Riika) on latvialainen tennispelaaja. Nelinpelissä paremmin menestynyt Dekmeijere on ollut parhaimmillaan WTA-listan sijalla 54 huhtikuussa 2010. Hän on voittanut urallaan yhden WTA-turnauksen nelinpelissä. Dekmeijere aloitti tenniksen pelaamisen kuusivuotiaana.
Dekmeijere saavutti uransa toistaiseksi ainoan WTA-turnausvoittonsa nelinpelissä Viña del Marissa Alicja Rosolskan parina vuonna 2008.
Aiheesta muualla

Kuvia tai muita tiedostoja aiheesta Līga Dekmeijere Wikimedia Commonsissa
Līga Dekmeijeren kotisivut (Arkistoitu – Internet Archive)
Līga Dekmeijere WTA:n sivuilla (englanniksi)
Līga Dekmeijere ITF:n sivuilla (englanniksi)
Ancara

| AncarA> Tiedot |
| --- | --- |
Toiminnassa:  1996– 
Tyylilaji:  heavy metal, hard rock
Kotipaikka:  Tuusula-Järvenpää-Helsinki
Laulukieli:  englanti
Jäsenet:  Sammy Salminen, laulu   Juha Wahlsten, kitara, laulu   Toni Laroma, kitara   Jarkko Ahonen, basso   Tom Rask, rummut  
Entiset jäsenet:  Rale Tiiainen, rummut (2015–2017)  Toni Hintikka, basso (2015–2017)  Tuomas Keskinen, kitara (2009–2016)  Timo Rajala, rummut (1985–2015)  Mika Rajala, basso (1996–2015)  Samuel Hjelt, kitara, laulu (2003–2008)  Timo Kytölä, kitara (1996–2003) 
Levy-yhtiö:  High and Loud, (2007)                 DKS Music, 2009–)  
Aiheesta muualla
Kotisivut
Infobox OKNimi-testi OK: 
AncarA on suomalainen, englanninkielistä heavy metalia soittava yhtye, joka on perustettu vuonna 1996.
Ancaran esiasteet olivat useilla eri kokoonpanoilla Metal Circus vuosina 1985–1992 ja Resistance vuosina 1992–1995.
Ancaran debyyttisingle The World vuodelta 2006 nousi parhaimmillaan Suomen virallisen singlelistan kakkoseksi. Singlellä vieraili kosketinsoittaja ja säveltäjä Riku Niemi. Debyyttialbumi Dawn käväisi virallisen albumilistan sijalla 27 ja Timo Kotipellon levy-yhtiö High and Loudin julkaisema studioalbumi Beyond the Dark sijalla 9. Laulaja Agnes Pihlava vieraili albumilla Chasing Shadows kappaleessa "Tears With a Smile".
Yhtyeen neljäs studioalbumi Garden of Chains julkaistiin 3. maaliskuuta 2017.
Jäsenet

Sammy Salminen – laulu (1996–)
Juice Wahlsten – kitara, taustalaulu (2001–)
Toni Laroma – kitara (2016–)
Jarkko Ahonen – basso (2017–)
Tom Rask – rummut (2017–)
Jäsenet > Entiset jäsenet

Timo Kytölä – kitara (1996–2003)
Samuel Hjelt – kitara, laulu (2003–2008)
Timo Rajala – rummut (1996–2015)
Mika Rajala – basso (1996–2015)
Tuomas Keskinen – kitara, taustalaulu (2009–2016)
Toni Hintikka – basso (2015–2017)
Rale Tiiainen – rummut (2015–2017)
Diskografia > Studioalbumit

The Dawn (2006)
Beyond the Dark (2007)
Chasing Shadows (2009)
Garden of Chains (2017)
Diskografia > EP:t

Wake Up (2015)
Diskografia > Singlet

”The World” (23. elokuuta 2006)
Diskografia > Promo/Web-singlet

”Bound to Roam” (10. huhtikuuta 2006)
”Deny” (27. kesäkuuta 2007)
”We Paint December” (4. kesäkuuta 2009)
Aiheesta muualla

Virallinen kotisivu
Ancara Encyclopaedia Metallumissa (englanniksi)
Mantellin ufotapaus

Mantellin ufotapaus tapahtui Kentuckyssä yhdysvalloissa 7. tammikuuta 1948. Kentuckyn ilmakansalliskaartin lentäjä kapteeni Thomas F. Mantellin kuolleen  jahdatessaan UFOa. Nähdystä tunnistamattomasta valkoisesta kappaleesta raportoivat myös muutamat muut, mukaan lukien sitä tornista Fort Knoxissa tarkkailleet.
Mantellin tapaus oli varhaisimpia laajasti uutisoituja väitettyjä UFO-kohtaamisia. Aluksi arveltiin, että UFO olisi ollut Venus, jonka näkyvyys kuitenkin oli tapauksen ajankohtana kovin heikko. Tapausta ei siksi ole virallisesti selvitetty.
Mantere

Mantere voi viitata seuraaviin asioihin:
manner (joskus myös mantere), täysin veden ympäröimä, suuri ja yhtenäinen maa-alue erotukseksi ihmisen määrittelemistä maanosista
Mantere, sukunimi
Mantere, kaupunginosa Pietarissa, Venäjällä
Mantere, kylä Vesilahdessa
Mantere, helsinkiläinen kirjankustantamo
Made in Heaven (täsmennyssivu)

Made in Heaven tarkoittaa seuraavia asioita:
Made in Heaven, Queenin 1995 julkaisema albumi
Made in Heaven, Freddie Mercuryn sooloalbumillaan Mr. Bad Guy ja myöhemmin myös hänen yhtyeensä Queenin Made in Heaven -levyllä julkaisema kappale
Made in Heaven, vuoden 2016 lopulla julkaistu Jipun albumi
Made in Heaven, Jipun single, joka julkaistiin myöhemmin samannimisellä albumilla
Made in Heaven, 1987 julkaistu yhdysvaltalainen romanttinen komedia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Made in Heaven”, voi hakea sivunnimihaulla, laajalla sivunnimihaulla tai tekstihaulla.
Mantere (sukunimi)

Mantere on suomalainen sukunimi, joka on muun muassa seuraavilla henkilöillä:
Agnes Sinervo-Mantere (1895–1989), sairaanhoitaja ja lastenhoitajakoulutuksen kehittäjä
Aino-Kaisa Mantere (s. 1994), pesäpalloilija
Atte Mantere (ent. Michelsson, 1878–1910), kansanedustaja (SDP)
Eeki Mantere (taiteilijanimi Viktor Kalborrek, 1949–2007), muusikko
Eero Mantere (1904–1964), Turun kaupunginjohtaja, Oskari Mantereen poika
Erkki Mantere (1918–2013), metsänhoitaja ja yritysjohtaja, metsäneuvos
Erkki O. Mantere (1899–1977), hallitusneuvos, kansliapäällikkö ja maaherra
Jukka Mantere (s. 1949), koripalloilija ja valmentaja
Kaarlo Mantere (1896–1961), kirja- ja lehtikustantaja
Matti Mantere (s. 1945), diplomi-insinööri, toimitusjohtaja ja rakennusneuvos
Mikko Mantere, nyrkkeilijä
Niilo Mantere (oik. Juhani Nikolai Merenheimo, vuoteen 1906 Mecklin, 1870–1954), rovasti ja runoilija
Onni Mantere (1911–1970), Mannerheim-ristin ritari
Oskari Mantere (1874–1942), pedagogi, koulutuspoliitikko ja kansanedustaja, Suomen pääministeri 1928–1929 (Kansallinen Edistyspuolue)
Raila Mantere (o.s. Raaska, s. 1951), pappi, runoilija ja Suomen Lähetysseuran rekrytointikoordinaattori
Reino Mantere (1909–1983), kirjailija
Sampsa Mantere (1913–1994), Pellervo-Seuran ja Osuuspankkien keskusliiton toimitusjohtaja
Säde Mantere-Alhonen (o.s. Mantere, 1940–2014), mikrobiologi ja maitoteknologi.
Mari-Elizabeth Morgen

Mari-Elizabeth Morgen (s. 11. joulukuuta 1944 Kitchener, Ontario) on kanadalainen pianisti. Hän valmistui Juilliard Schoolista ja opiskeli myös Gordon Hallettin johdolla The Royal Conservatory of Musicissa, Torontossa, sekä Toronton yliopistossa Jacques Abramin ja Pierre Souvairanin johdolla. Morgen voitti ensipalkinnon kansainvälisessä Bach-kilpailussa Washington DC:ssa vuonna 1968 ja nuorten konserttitaiteilijoiden kansainvälisen yleisökilpailun New Yorkissa 1970. Palkinnon ansiosta hän pääsi tekemään debyytin New Yorkin kaupungintalossa 23. marraskuuta 1970. Sittemmin Morgen on esiintynyt laajasti Kanadassa ja Yhdysvalloissa. Hän muutti vuonna 1972 Cambridgeen, Massachusettsiin.
Austin (täsmennyssivu)

Austin voi tarkoittaa seuraavia:
Austin, Texasin pääkaupunki
Austinin piirikunta, piirikunta Texasissa
Austin, kaupunki Minnesotassa
Austin, traktorimerkki
Austin Motor Company, brittiläinen autonvalmistaja
Austin Rover Group, brittiläinen autoteollisuusyritys, jonka automalleja ovat tai ovat olleet:
Austin Mini
Austin Maestro
Austin Montego
Henkilöitä > Austin sukunimenä

Alfred Austin (1835–1913), englantilainen runoilija ja kriitikko
Brady Austin (s. 1993), kanadalainen jääkiekkoilija
Charles Austin (s. 1967), yhdysvaltalainen korkeushyppääjä, olympiavoittaja ja maailmanmestari
Charles "Charlie" Austin (s. 1989), englantilainen jalkapalloilija
Dallas Austin (s. 1970), yhdysvaltalainen musiikkituottaja, kitaristi ja kosketinsoittaja
Gene Austin (1900–1972), yhdysvaltalainen laulaja ja lauluntekijä
Herbert Austin (1886–1941), brittiläinen henkilö- ja kuorma-autotehtailija
Jake T. Austin (s. 1994), yhdysvaltalainen näyttelijä
John Austin (1790–1859), brittiläinen oikeustieteilijä ja oikeusfilosofi
John Langshaw Austin (1911–1960), brittiläinen kielenfilosofi
John Austin (1939–2007), Astonin piispa vuosina 1992–2005
John Austin (s. 1957), yhdysvaltalainen tennispelaaja
Larry Austin (1930–2018), yhdysvaltalainen säveltäjä
Lloyd Austin (s. 1953), yhdysvaltalainen kenraali ja puolustusministeri
Oliver L. Austin Jr. (1903–1988), yhdysvaltalainen lintutieteilijä
Ray Austin (s. 1970), yhdysvaltalainen nyrkkeilijä
Stephen F. Austin (1793–1836), yhdysvaltalainen empresori, ”Texasin Isä”
”Stone Cold” Steve Austin (s. 1964), yhdysvaltalainen showpainija ja elokuvanäyttelijä
Tracy Austin (s. 1962), yhdysvaltalainen tennispelaaja
Henkilöitä > Austin etunimenä

Austin Amelio (s. 1988), yhdysvaltalainen näyttelijä
Austin Block (s. 1989),, yhdysvaltalainen jääkiekkoilija
Austin-Emile Burke (1922–2011), kanadalainen katolinen arkkipiispa
Austin Butler (s. 1991), yhdysvaltalainen näyttelijä, malli ja laulaja
Austin Carlile (s. 1987), yhdysvaltalainen metrocore-muusikko
Austin Clapp (1910–1971), yhdysvaltalainen uimari, vesipalloilija ja olympiavoittaja
Austin Hobart Clark (1880–1948), yhdysvaltalainen eläintieteiljä
Austin Lane Crothers (1860–1912), yhdysvaltalainen demokraattipoliitikko
Austin Czarnik (s. 1992), yhdysvaltalainen jääkiekkoilija
Austin Davis (s. 1989), yhdysvaltalainen amerikkalaisen jalkapallon pelaaja
Austin Dobson (1840–1921), englantilainen runoilija
Austin Dowling (1868–1930), yhdysvaltalainen katolinen arkkipiispa,
Austin Ejide (s. 1984), nigerialainen jalkapallomaalivahti
Austin Madaisky (s. 1992), kanadalainen jääkiekkoilija
Austin Mahone (1996), yhdysvaltalainen poplaulaja
Austin O’Brien (s. 1981), yhdysvaltalainen näyttelijä
Austin Ortega (s. 1994), yhdysvaltalainen jääkiekkoilija
Austin Peck (s. 1971), yhdysvaltalainen näyttelijä
Austin Pendleton (s. 1940), yhdysvaltalainen näyttelijä ja teatteriohjaaja
Austin L. Rand (1905–1982), kanadalainen lintutieteilijä
Austin Rivers (s. 1992), yhdysvaltalainen koripalloilija
Austin Roberts (1883–1948), eteläafrikkalainen eläintieteilijä
Austin St. John (s. 1975), yhdysvaltalainen kamppailulajien taitaja ja näyttelijä
Austin Smith (s. 1988), yhdysvaltalainen jääkiekkoilija
Austin Watson (s. 1992), yhdysvaltalainen jääkiekkoilija
Austin Williams (s. 1996), yhdysvaltalainen näyttelijä
Kuvitteellisia henkilöitä

Austin Moon, Disney Channelin tilannekomediasarjassa Austin ja Ally
Austin Powers, kolmessa agenttielokuvaparodiassa pääosassa esiintyvä hahmo
Austin Reed, televisiosarjassa Päivien viemää
Kurt Austin, henkilö Clive Cusslerin ja Paul Kemprecosin kirjasarjassa NUMA Files
Steve Austin, fiktiivinen henkilö televisiosarjasta Kuuden miljoonan dollarin mies
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Austin”, voi hakea sivunnimihaulla, laajalla sivunnimihaulla tai tekstihaulla.
Antti Tyrväinen (jääkiekkoilija)

| Antti Tyrväinen |
| --- | --- |

Henkilötiedot
Syntynyt: 3. huhtikuuta 1989 (ikä 35) Seinäjoki, Suomi
Kansalaisuus:   Suomi
Jääkiekkoilija
Lempinimi:  Tyrsky
Pelipaikka:  vasen laitahyökkääjä
Maila:  vasen
Pituus:  181 cm
Paino:  89 kg
Seura
Seura:  Pelicans
Sarja:  SM-liiga
Pelinumero:  89
Pelaajaura
Pääsarjaura:  2008–
Aik. seurat:  HeKi (Mestis) Oklahoma City Barons (AHL) Jokerit (SML) Ilves (SML) Färjestad BK (SHL) HIFK (SML) Fischtown Pinguins (DEL)
Antti Tyrväinen (s. 3. huhtikuuta 1989 Seinäjoki) on suomalainen jääkiekkoilija, joka pelaa SM-liigajoukkue Pelicansissa. Hän toimii joukkueen varakapteenina. Tyrväinen on pelipaikaltaan laitahyökkääjä, mutta hän osaa pelata myös keskellä.
Tyrväisen vahvuuksia ovat taklaaminen, luistelu sekä vastustajan ärsyttäminen. Hänen heikkoutenaan voidaan pitää ajoittaista jäähyherkkyyttä.
Ura

Antti Tyrväinen syntyi Seinäjoella ja aloitti luistelukoulun Seinäjoen Hockey Teamissa, mutta muutti jo esikouluikäisenä Lahteen. Tyrväinen on pelannut juniori-uransa Kiekko-Reippaan ja Pelicansin joukkueissa. Hän pitää itseään Kiekko-Reippaan kasvattina. Tyrväinen voitti keväällä 2007 A-nuorten SM-kultaa Pelicansissa.
Tyrväinen debytoi jääkiekon SM-liigassa kaudella 2008–2009, jolloin hän sai tililleen viisi runkosarjaottelua ja yhden playoff-ottelun. Samalla kaudella hän pelasi kolme ottelua lainalla Mestis-joukkue HeKissä. Hän sai marraskuussa 2009 yhden ottelun pelikiellon tapeltuaan kolmannessa Mestis-ottelussaan Vaasan Sportin Antti Uittoa vastaan.
Tyrväinen pelasi tulokaskaudellaan 2009–2010 SM-liigassa 32 ottelua ja teki pisteitä 8+3=11. Jäähyminuutteja hän keräsi 94. Tyrväinen pelasi myös 25 ottelua HeKissä, jossa teki pisteitä 10+9=19.
Kaudella 2010–2011 Tyrväinen teki läpimurtonsa SM-liigassa ja 52 runkosarjaottelussaan 14+9=23 pistettä. Hän oli Pelicansin toiseksi paras maalintekijä Jakub Šindelin jälkeen. Tyrväinen oli 186 minuutillaan koko SM-liigan jäähykuningas. Rouhiva pelityyli poiki mahdollisuuden myös rapakon takana, jossa pelatut kaksi kautta AHL:ssä eivät kuitenkaan poikineet mahdollisuutta pelata NHL:ää. Kesällä 2013 Tyrväinen teki vuoden sopimuksen Jokereiden kanssa. Keväällä 2014 Tyrväinen teki vuoden sopimuksen ja keväällä 2015 Tyrväinen kahden vuoden jatkosopimuksen Ilveksen kanssa.
Tyrväinen taklasi Tapparan Kristian Kuuselaa päähän 13. marraskuuta 2015. Hän sai taklauksestaan yhdeksän ottelun pelikiellon. Joulukuussa 2015 hän purki sopimuksensa Ilveksen kanssa ja siirtyi loppukaudeksi Ruotsin Färjestad BK:hon. 11. lokakuuta 2016 hän teki sopimuksen Pelicansin kanssa kevääseen 2018 saakka.[lähde? ]
Tyrväinen sai saman kuun aikana liiga-historian viidenneksi pisimmän pelikiellon (12 ottelua) taklattuaan HPK:n Joonas Lehtivuorta. Pelicans putosi puolivälierissä hävittyään sarjan KalPalle voitoin 4–1.[lähde? ]
Tammikuussa 2018 Tyrväinen teki kahden vuoden mittaisen jatkosopimuksen Pelicansin kanssa. Helmikuussa 2020 Tyrväinen siirtyi HIFK:hon.
Kaudeksi 2021–2022 Tyrväinen nimettiin Pelicansin varakapteeniksi.
Toukokuussa 2024 Tyrväinen solmi vuoden mittaisen jatkosopimuksen Pelicansin kanssa. Kaudeksi 2024–2025 Tyrväinen nimettiin Pelicansin varakapteeniksi.
Maajoukkue

Tyrväinen pelasi alle 18-vuotiaiden MM-kilpailuissa vuonna 2007. Hän edusti Suomen A-maajoukkuetta ensimmäisen kerran Moskovan Channel One Cupissa 16. joulukuuta 2010 ottelussa Tšekkiä vastaan.[lähde? ]
Muuta

Antin pikkuveli Juhani Tyrväinen pelasi kaudella 2023–2024 hyökkääjänä SHL-joukkue Luleå HF:ssä ja hän on maailmanmestari vuodelta 2019. Heidän isänsä on entinen jalkapalloilija Vesa Tyrväinen.[lähde? ]
Saavutukset

Oklahoma City Baronsin seuraenätys, paras +/– -lukema ottelussa (+4, 16. lokakuuta 2011) (jaettu ennätys Triston Grantin kanssa)
SM-liigan jäähykuningas 2010–2011
Luhanskin alueen lippu

Luhanskin alueen lippu.
Luhanskin alueen lippu (ukr. Прапор Луганської області) on Ukrainan Luhanskin alueen symboli. Lipussa on sinisellä taustalla tangonpuoleisessa yläneljänneksessä Luhanskin alueen vaakuna, jossa on kuvattuna mustasta neliöstä nouseva liekki, kaksi vasaraa, hevonen, murmeli ja nouseva aurinko. Vaakunan ympärillä on 17 kullanväristä ja 14 valkoista viisisakaraista tähteä.
Luhanskin aluevaltuusto hyväksyi lipun 4. syyskuuta 1998. Sen on suunnitellut L. Ždanov. Musta neliö ja vasara kuvastavat alueen teollisuutta ja nouseva aurinko Luhanskin alueen sijaintia Itä-Ukrainassa. Hevonen ja murmeli on otettu paikallisista vaakunoista. Tähdet kuvastavat alueen entistä aluejakoa: 17 piiriä ja 14 aluehallinnon alaista kaupunkia.